
PASIŪLYMAS DĖL EUROPOS PARLAMENTO SPRENDIMO
dėl prašymo atšaukti Nikoso Pappaso (Nikos Pappas) imunitetą
(2025/2234 (IMM))
Europos Parlamentas,
–	atsižvelgdamas į Graikijos Respublikos Aukščiausiojo Teismo prokuroro pavaduotojos 2025 m. spalio 7 d. laišku, kuriuo perduodamas Atėnų pirmosios instancijos teismo prokuroro prašymas, pateiktą prašymą atšaukti Nikoso Pappaso imunitetą ryšium su jo atžvilgiu pradėtinu baudžiamuoju procesu, kuris buvo paskelbtas 2025 m. lapkričio 12 d. plenariniame posėdyje,
–	2026 m. balandžio 15 d. išklausęs Nikoso Pappaso paaiškinimų, kaip nurodyta Darbo tvarkos taisyklių 9 straipsnio 6 dalyje, 
–	atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,
–	atsižvelgdamas į Europos Sąjungos Teisingumo Teismo 2008 m. spalio 21 d., 2010 m. kovo 19 d., 2011 m. rugsėjo 6 d., 2013 m. sausio 17 d. ir 2019 m. gruodžio 19 d. sprendimus[footnoteRef:1], [1:  2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI:EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23; 2019 m. gruodžio 19 d. Teisingumo Teismo sprendimas Junqueras Vies, C-502/19, ECLI:EU:C:2019:1115.] 

–	atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,
–	atsižvelgdamas į Teisės reikalų komiteto pranešimą (A10-0128/2026),
A.	kadangi Graikijos Aukščiausiojo Teismo prokuroro pavaduotoja perdavė Atėnų pirmosios instancijos teismo prokuroro prašymą atšaukti Graikijoje išrinkto Europos Parlamento nario Nikoso Pappaso imunitetą ryšium su galimu įžeidimu internete ir grasinimais, kurie yra Graikijos baudžiamojo kodekso 94 straipsnyje, 361 straipsnio 1 dalies pirmame ir antrame sakiniuose ir 333 straipsnio 1 dalies pirmame sakinyje numatytos nusikalstamos veikos;
[bookmark: _Hlk226714510]B.	kadangi, remiantis prašymu, skunde nurodyta, kad 2025 m. birželio 11 d. Nikos Pappas per savo asmeninę paskyrą „Instagram“ nukentėjusiajam siunčiamais asmeniniais pranešimais galimai jį įžeidė ir jam grasino;
C.	kadangi 2024 m. birželio mėn. vykusiuose Europos Parlamento rinkimuose Nikos Pappas buvo išrinktas į Europos Parlamentą ir veikų, kuriomis jis įtariamas, padarymo momentu buvo Europos Parlamento narys; kadangi prašyme nurodyta, kad skundas dėl jo pateiktas 2025 m. liepos 16 d.;
D.	kadangi galima nusikalstama veika ir dėl jos pateiktas prašymas atšaukti Nikoso Pappaso imunitetą nėra susiję su jam einant pareigas pareikšta nuomone ar balsavimu, kaip tai suprantama Protokolo Nr. 7 dėl Europos Sąjungos privilegijų ir imunitetų 8 straipsnyje;
E.	kadangi Protokolo Nr. 7 dėl Europos Sąjungos privilegijų ir imunitetų 9 straipsnio pirmos pastraipos a punkte nustatyta, kad Europos Parlamento nariai sesijų metu savo valstybės narės teritorijoje naudojasi imunitetais, kurie toje valstybėje narėje yra suteikiami parlamento nariams;
F.	kadangi, remiantis Graikijos Respublikos Konstitucijos 62 straipsniu, Parlamento kadencijos laikotarpiu Parlamento narys be Parlamento sutikimo negali būti persekiojamas, sulaikomas ar laikomas suimtas ir negali būti kitaip varžoma jo laisvė;
G.	kadangi Protokole Nr. 7 dėl Europos Sąjungos privilegijų ir imunitetų numatyto Parlamento nario imuniteto paskirtis – apsaugoti Parlamentą ir jo narius nuo patraukimo atsakomybėn už veiksmus, kurie yra padaryti vykdant Parlamento nario įgaliojimus ir kurių negalima atskirti nuo tų įgaliojimų;
H.	kadangi Parlamento Darbo tvarkos taisyklių 5 straipsnio 2 dalyje numatyta, kad Parlamento nario imunitetas yra ne jo asmeninė privilegija, bet viso Parlamento ir jo narių nepriklausomumo garantija;
I.	kadangi šiuo atveju Parlamentas nenustatė esant fumus persecutionis, t. y. faktinių aplinkybių, kurios rodytų, kad šis procesas buvo pradėtas siekiant pakenkti Europos Parlamento nario politinei veiklai;
J.	kadangi, pirma, Parlamentas negali būti prilyginamas teismui ir, antra, vykstant imuniteto atšaukimo procedūrai Parlamento narys negali būti laikomas kaltinamuoju[footnoteRef:2]; [2:  2019 m. balandžio 30 d. Bendrojo Teismo sprendimas Briois / Parlamentas, T-214/18, ECLI:EU:T:2019:266.] 

1.	nusprendžia atšaukti Nikoso Pappaso imunitetą;
2.	paveda Pirmininkei nedelsiant perduoti šį sprendimą ir atsakingo komiteto pranešimą Graikijos Respublikos kompetentingoms institucijoms ir Nikosui Pappasui.

